## **Kooskõlastuste ja koostöö kokkuvõte**

Kooskõlastuste ja koostöö kokkuvõte. Kooskõlastuste originaalid asuvad menetlusdokumentide kaustas.

|  |  |  |
| --- | --- | --- |
| **Kooskõlastaja / koostöö tegija / kaasatav** | **Kooskõlastuse kuupäev ja number (sh olemasolul kirja registreerimise kuupäev ja number)** | **Kooskõlastamisel / arvamuse andmisel tehtud märkused või seatud tingimused ning Rae Vallavalitsuse seisukoht** |
| KOOSKÕLASTAJAD | | |
| Päästeameti Põhja päästekeskus  (Garri Mölder) | 08.06.2023 | Kooskõlastatud |
| Transpordiamet  (Marek Lind) | 05.06.2023 nr 7.2-2/23/7832-3 | Võttes aluseks ehitusseadustiku (EhS) ja planeerimisseaduse (PlanS) kooskõlastame Optimal Projekt OÜ töö nr Töö nr 458 „Harjumaa, Rae vald, Pajupea küla Sillaotsa kinnistu ja lähiala detailplaneering“.  Palume planeeringu elluviimisel arvestada järgnevaga.   1. Kõik riigitee kaitsevööndis kavandatud ehitusloa kohustusega tööde projektid tuleb esitada Transpordiametile nõusoleku saamiseks. Ristumiskoha puhul tuleb taotleda EhS § 99 lg 3 alusel Transpordiametilt nõuded ristumiskoha projekti koostamiseks. 2. Kui kohalik omavalitsus annab planeeringualal projekteerimistingimusi EhS § 27 alusel või kavandatakse muudatusi riigitee kaitsevööndis, siis palume kaasata Transpordiametit menetlusse.   Kui planeering ei ole selleks ajaks kehtestatud, siis palume esitada planeering Transpordiametile lähteseisukohtade uuendamiseks. |
| Põllumajandus- ja Toiduamet  (Sulev Taul) | 16.05.2023 nr 6.2-2/22427 (reg. 16.05.2023 nr 6-1/4739-6) | Sillaotsa kinnistu ja lähiala detailplaneeringu maa-alal maaparandussüsteemide registrisse kuuluvaid ehitisi ei paikne, kuid ala piirneb ida suunal riigi poolt korrashoitava ühiseesvooluga Leivajõgi (maaparandussüsteemi/ehitise kood 4109220020000/001).  Põllumajandus- ja Toiduamet kooskõlastab Rae vallas Pajupea külas Sillaotsa kinnistu ja lähiala detailplaneeringu Teie poolt esitatud kujul. |
| Terviseamet  (Iris Kuhi) | 05.05.2023 nr 9.3-1/23/2436-2 | Amet on tutvunud esitatud materjalidega [siin](https://map.rae.ee/dp/DP1171/Kooskolastamiseks/) ning kooskõlastab detailplaneeringu. Lisaks märgib järgmist:   * Impulssmüra piirväärtusena rakendatakse asjakohase mürakategooria tööstusmüra normtaset. Impulssmüra põhjustavat tööd võib teha tööpäevadel kella 07.00-19.00. * Arvestada EVS-EN 17037:2019+A1:2021 „Päevavalgus hoonetes“ nõuetega. * Valgustuse paigutusel arvestada läheduses paiknevate elamualadega ning vältida nende ülemäärast valgustamist. Vajadusel kavandada leevendavaid meetmeid. * Kinnistut läbib elektriõhuliin 35-110 kV kaitsevöönd. Ameti hinnangul tuleks eluhoonete ning mänguväljaku paigutamist elektriõhuliinide kaitsevööndisse vältida, ennetamaks neist tulenevaid võimalikke ohte. * Hinnata elektriõhuliinide elektromagnetvälja mõju vastavust sotsiaalministri 21.02.2002 määruses nr 38 „Mitteioniseeriva kiirguse piirväärtused elu- ja puhkealal, elamutes ning ühiskasutusega hoonetes, õpperuumides ja mitteioniseeriva kiirguse tasemete mõõtmine“. |
| Maa-amet  (Kristi Kivimaa) | 14.04.2023 nr 6-3/22/17685-4 (reg. 14.04.2023 nr 6-1/4739-3) | Planeeringuala piirneb lõunast Võhumõõga kinnisasjaga (katastritunnus 65301:001:5168), kirdest Lota kinnisasjaga (katastritunnus 65101:001:0804) ning loodest Kaevu kinnisasjaga (katastritunnus 65301:007:0115). Nimetatud kinnisasjad on riigi omandis ning nende riigivara valitseja on Keskkonnaministeerium ja volitatud asutus Maa-amet. Riigitee 11303 Jüri-Aruküla tee maa-ala kõrvale on planeeritud transpordimaa sihtotstarbega krunt pos 10, kuhu on ette nähtud perspektiivse kergliiklustee rajamine. Krunt pos 10 piirneb Lota kinnisasjaga. Planeeringulahenduse kohaselt on Kaevu kinnisasja kaguserva ette nähtud madalpinge maakaabel. Lisaks paikneb planeeritav madalpinge maakaabel Kaevu kinnisasjaga piirneval Kaevu maaüksusel (katastritunnus 65301:001:5476), millel paikneb alajaam (Villaotsa:(Rae)). Kaevu maaüksus on kantud katastrisse, kuid selle osas on maareform lõpule viimata.  Detailplaneeringu ala asub osaliselt Peningi turbamaardla (registrikaart nr 236) hästilagunenud turba aktiivse reservvaru 15. plokil ja passiivse reservvaru 16. plokil. Maa-amet edastas 26.10.2022 kirjas nr 6-3/22/17685-2 märkused detailplaneeringu täiendamiseks maardla osas ning nõustus detailplaneeringu eskiislahendusega tingimusel, et detailplaneeringu materjale täiendatakse vastavalt esitatud märkustele. 06.04.2023 edastatud planeeringumaterjale on täiendatud.  **Maa-amet nõustub** Sillaotsa kinnistu ja lähiala detailplaneeringu (Optimal Projekt OÜ töö nr 458) **lahendusega**. |
| Muinsuskaitseamet  (Heli Pappel) | 10.04.2023 nr 45889 (reg. 12.04.2023 nr 6-1/4739-2) | Sillaotsa kinnistu ja lähiala detailplaneering on kooskõlastatud. Kultuurimälestiste registri kooskõlastuse number on 45889. |
| Rae Vallavalitsus  (Hannes Karon, Arendus- ja haldusamet,  teehoiuspetsialist) | 03.04.2023 | Kooskõlastan |
| Rae Vallavalitsus  (Aili Tammaru, Planeerimis- ja keskkonnaamet,  planeeringute menetleja) | 29.03.2023 | Peale Hannese kooskõlastamist saadame ametkondadele |
| Rae Vallavalitsus  (Pille Vals, Planeerimis- ja keskkonnaamet,  planeeringute spetsialist) | 24.03.2023 | Kooskõlastan. |
| TEHNOVÕRKUDE VALDAJAD | | |
| Aktsiaselts ELVESO  (Annika Krinpus) | 31.05.2023 nr 080/VK | **Pajupea küla, Sillaotsa kinnistu ja lähiala detailplaneering** (töö nr DP1171) joonisel nr 5 „Tehnovõrkude koondplaan” näidatud tehnovõrkude rajatisi ei ole planeeritud ühendada ühisveevärgi ja -kanalisatsiooniga, seetõttu loobub AS ELVESO arvamuse avaldamisest antud detailplaneeringu lahenduse kohta.  Arvamus Pajupea küla, Sillaotsa kinnistu ja lähiala detailplaneeringu kohta kehtib kuni arvamuse koostamise aluseks olnud asjaolude muutumiseni (sh, näiteks, ühisveevärgi ja -kanalisatsiooni arendamise kava muutmine, piirkonna ÜVK lahenduste põhimõtteline muutmine ÜVK arendustegevuse käigus, üldplaneeringu muutmine jms), maksimaalselt üks aasta väljastamisest.  Allkirjastatud digitaalselt. |
| Elektrilevi OÜ  (Maie Erik) | 09.01.2023 nr 9988420691 | Kooskõlastatud tingimustel: tööjoonised kooskõlastada täiendavalt. Allkirjastatud digitaalselt. |
| KAASATAVAD | | |
| Isiku või asutuse nimi |  |  |
| Tuulepõllu (katastritunnus 65301:001:4893), Mäealuse (katastritunnus 65301:001:4894) ja Sillaotsa (katastritunnus 65301:001:4898) omanik  (Lauri Kolk) | 12.02.2024 | Kooskõlastan, kinnistu registriosa numbriga 15887450 ainuomanikuna, et Rae Vallavalitsuse 11.10.2022 korraldusega nr 1579 algatatud „Pajupea küla Sillaotsa kinnistu ja lähiala detailplaneeringu koostamise algatamine ja lähteseisukohtade kinnitamine” osas puuduvad minul pretensioonid.  Minu ettevõttele, Adrem Capital OÜ-le, kuulub nimetatud kinnistuga (registriosa number 15887450) piirnev Sillaotsa kinnistu registriosa numbriga 19918350 (katastriüksused 65301:001:5356 ja 65301:001:5358). Kooskõlastan detailplaneeringu ja kinnitan pretensioonide puudumist ka Adrem Capital OÜ juhatuse liikme ja ainuomanikuna.  Allkirjastatud digitaalselt. |
| Sillaotsa kinnistu (65301:001:5357) omanik  (Hannes Mädo) | 12.06.2023 | Kooskõlastan. Allkirjastatud digitaalselt. |